b"\n_START_ARTICLE_\nPinyolada\n_START_PARAGRAPH_\nEl pinyol, la pinyola o pinyolada, molinada, sansa, rullol, rem\xc3\xb2lta i nu\xc3\xaflls \xc3\xa9s un subproducte de l'extracci\xc3\xb3 en un trull de l'oli d'oliva. Aquest resultat dels pinyols d'oliva esclafats pel mol\xc3\xad i espremuts per la premsa tamb\xc3\xa9 rep els noms no normatius ossada, ossella, rull i fl\xc3\xa0via. _NEWLINE_En el sistema tradicional d'extracci\xc3\xb3 s'obtenia un residu s\xc3\xb2lid, la pinyolada, amb un grau d'humitat d'entre 25 i 30%._NEWLINE_En sistemes moderns de centrifugatge com aquell dit de tres fases la pinyolada t\xc3\xa9 l'inconvenient de ser m\xc3\xa9s humida, aproximadament amb 45% d'humitat i necessita un quilogram d'aigua per cada kg d'olives i per aix\xc3\xb2 \xc3\xa9s m\xc3\xa9s pol\xc2\xb7luent._NEWLINE_En el sistema de centrifugaci\xc3\xb3 de dues fases s'obt\xc3\xa9 junt la morca i la pinyolada amb vora 65-70% d'humitat._NEWLINE_De la pinyolada s'obt\xc3\xa9 prop de 3% de l'oli per\xc3\xb2 no per mitjans f\xc3\xadsics sin\xc3\xb3 amb l'\xc3\xbas de productes qu\xc3\xadmics com l'hex\xc3\xa0._NEWLINE_Tamb\xc3\xa9 se n'obt\xc3\xa9 \xc3\xa0cid masl\xc3\xadnic._NEWLINE_L'oli de pinyolada una vegada refinat es mescla amb oli d'oliva verge per tal de donar-li un aspecte i sabor d'oli, puix que el refinatge el fa ins\xc3\xadpid i quasi incolor."